Zafrilla

Zafrilla [zaFRIja] (Oleujeto) estas municipo de Hispanio, en la Provinco Kvenko, regiono de Kastilio-Manĉo. La municipo troviĝas en la kerno de la montaro Serranía Alta de Cuenca ĉirkaŭata de arbaroj kaj longaj valoj kun verdaj paŝtejoj kaj etendaj pinaroj, kiuj konstituas perfektan ŝirmejon por cervoj, damaoj, aproj kaj kapreoloj, same kiel perdrikoj, koturnoj kaj kunikloj.

 Loĝantoj 
La loĝanto nomiĝas zafrillano [zafriJAno]. La censita loĝantaro en 2016 estis de 67 loĝantoj kaj la denseco estas de 0,63 loĝ/km².

 Situo 
Zafrilla estas situanta en la orienta parto de Kastilio-Manĉo en la komarko aŭ distrikto Serranía Alta en la nordorienta parto de la Provinco Kvenko, je altitudo de 1,418 m super marnivelo. La areo de ties teritorio estas de 106,08 km². La geografiaj koordinatoj estas 40°11′40″N 1°37′05″Ok.

 Historio 
Zafrilla estis menciita en la dokumento de Villuga (1546) kiel unu el la heltejoj survoje el Kvenko al Tortosa. La haltejoj estis: Palomera, La Cierva, Valdemoro-Sierra, Huerta del Marquesado, Laguna del Marquesado, Zafrilla, Val de San Pedro, Jabaloyas, Campillo, Teruel, Corbalán, Cedrillas, Monteagudo, Allepuz, Villarroya de los Pinares, Fortanete, Mirambel, La Mata, Forcall, Morella, Vallibona, Traiguera, La Galera, Tortosa.

Post la Hispana Enlanda Milito la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Zafrilla, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Zafrilla kie oni alvenis al la nunaj 67.

Ekde la Hispana transiro al la demokratio la urbestro estis plej ofte lastatempe el maldekstra partio PSOE.

 Ekonomio 
Agrikulturo kaj brutobredado tradicie. Servoj kaj loĝejoj.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko